钦定古今图书集成/明伦汇编/闺媛典/第016卷 > 女冠子四首 前人
## 钦定古今图书集成/明伦汇编/闺媛典/第016卷 > 女冠子四首 前人

绿云高髻，点翠匀红时世。月如眉。浅笑含双靥，低声
唱小词。眼看惟恐化魂荡，欲相随。玉趾回娇步，约
佳期。

《锦江烟水》，卓女烧香浓美小檀霞。绣带芙蓉帐，金钗
芍药花。额黄侵腻发，臂钏透红纱。柳暗莺啼处，认
郎家。

星冠霞帔，住在蕊珠宫里。佩丁当。明翠摇蝉翼，纤褂
理宿妆。醮坛春昼绿，药院杏花香。青鸟传心事，寄
刘郎。

双飞双舞，春昼后园莺语，卷罗帏。锦字书封了，银河
雁过迟。鸳鸯排宝帐，豆蔻绣连枝。不语匀珠泪，落
花时。